
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma "Jaunērgļi" Baldones pagastā, Ķekavas novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Sabiedrības vajadzībām nepieciešamā nekustamā īpašuma atsavināšanas likuma (turpmāk – Atsavināšanas likums) 9. panta pirmā daļa.
1.2. Mērķis
Mērķa apraksts
Projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” (turpmāk – Rail Baltica projekts) īstenošanas vajadzībām no privātpersonas atsavināt nekustamā īpašuma “Jaunērgļi” (nekustamā īpašuma kadastra Nr. 80250020042) daļu - zemes vienību (zemes vienības kadastra apzīmējums 80250020529) 1,18 ha platībā - Baldones pagastā, Ķekavas novadā (turpmāk – Nekustamā īpašuma daļa).
Nekustamā īpašuma daļa ir izveidota, sadalot zemes vienību ar kadastra apzīmējumu 80250020207.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
 Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica” Eiropas standarta platuma publiskās lietošanas dzelzceļa infrastruktūrai Rail Baltica un ar tās būvniecību saistītajām būvēm noteikts nacionālo interešu objekta statuss.
Atbilstoši būvniecības ieceres tehniskajiem risinājumiem būvatļaujas lietā Nr. BIS-BL-365638-263 “Ātrgaitas dzelzceļa “Rail Baltica” DS2 posma “Vangaži – Salaspils – Misa” apakšposms DPS4”, būvatļauja Nr. BP2, Rail Baltica projekta īstenošanai Nekustamā īpašuma daļa būs izmantojama dzelzceļa infrastruktūras publiskās lietošanas dzelzceļa infrastruktūras (dzelzceļa nodalījuma joslā) būvniecībai.
Nekustamā īpašuma daļa tiek atsavināta publiskās lietošanas dzelzceļa transporta infrastruktūras projekta attīstībai un atbilstoši akciju sabiedrības “RB Rail” sniegtajai informācijai par būvprojekta tehniskajiem risinājumiem atsavināšana ir vienīgais veids šī mērķa sasniegšanai, ievērojot Dzelzceļa likuma 15. panta pirmajā daļā noteikto, ka zeme valsts publiskās lietošanas dzelzceļa infrastruktūras zemes nodalījuma joslā ir valsts īpašums.
Problēmas un risinājumi
Problēmas apraksts
Informācija par nekustamo īpašumu “Jaunērgļi” (nekustamā īpašuma kadastra Nr. 80250020042) Baldones pagastā, Ķekavas novadā (turpmāk – Nekustamais īpašums).
Zemesgrāmatā un Nekustamā īpašuma valsts kadastra informācijas sistēmā (turpmāk – Kadastrs) reģistrētā informācija:
1. Nekustamā īpašuma sastāvs:
- zemes vienība ar kadastra apzīmējumu 80250020042 – 9,74 ha platībā;
- zemes vienība ar kadastra apzīmējumu 80250020043 – 0,2 ha platībā;
- zemes vienība ar kadastra apzīmējumu 80250020206 – 1,51 ha platībā;
- zemes vienība ar kadastra apzīmējumu 80250020528 – 4,88 ha platībā;
- zemes vienība ar kadastra apzīmējumu 80250020529 – 1,18 ha platībā.
Zemes vienības ar kadastra apzīmējumiem 80250020042, 80250020043,  80250020206, 80250020528 ar Rail Baltica projektu netiek skartas.
Zemes vienība ar kadastra apzīmējumu 80250020529, kas tiek skarta ar Rail Baltica projektu, nav apbūvēta.
2. Nekustamais īpašums ir ierakstīts Rīgas rajona tiesas Baldones pagasta zemesgrāmatas nodalījumā Nr. 189 un īpašuma tiesības uz Nekustamo īpašumu ir nostiprinātas fiziskai personai (turpmāk – Īpašnieks).
3. Saskaņā ar ierakstiem zemesgrāmatā Nekustamais īpašums ir apgrūtināts ar lietu tiesībām:
- nostiprināts ceļa servitūts zemes vienībā ar kadastra apzīmējumu 80250020042 par labu nekustamam īpašumam "Salnāji", Baldones pag., Baldones nov., Baldones pagasta zemesgrāmatas nodalījuma Nr.100000336100 – 0,02 ha;
- nostiprināts braucamā ceļa servitūts 0,02 ha platībā par labu: nekustamam īpašumam "Plasa", Baldones pagastā, Baldones novadā, ierakstīts Baldones pagasta zemesgrāmata nodalījumā Nr.100000242222, un nekustamam īpašumam "Remeši", Baldones pagastā, Baldones novadā, ierakstīts Baldones pagasta zemesgrāmata nodalījumā Nr.100000418273;
- atzīmes veidā zemes vienībai ar kadastra apzīmējumu 80250020042 noteikts servitūts - tiesība uz braucamo ceļu par labu nekustamam īpašumam ar kadastra Nr. 80250020205;
- atzīmes veidā noteikti īpašuma apgrūtinājumi ar Baldones pilsētas zemes komisijas 1996.gada 11.septembra lēmumu Nr.4/51 - 1) servitūta ceļš - 0,5 km par labu Baldones pilsētas pašvaldībai; 2) Ķekavas upe - 0,1 km, kuras piekrastes joslas izmantošanas kārtību nosaka LR likumdošanas akti; 3) Maģistrālo gāzes vadu uzņēmums “Gāzes transports” gāzes vads - 0,6 km; 4) Ķekavas upes tauvas josla - 4m/110 m - 0,04 ha.
Izvērtējot veiktos ierakstus par servitūta tiesībām un to ietvaros noteiktos valdošos nekustamos īpašumus un to atrašanās vietas, konstatēts, ka šie nekustamie īpašumi pieguļ ar Rail Baltica projektu neskartai Nekustamo īpašumu veidojošai zemes vienībai ar kadastra apzīmējumu 80250020042, neietekmējot Rail Baltica projekta ietvaros plānoto būvdarbu izpildi.
4. Nekustamajam īpašumam zemesgrāmatā nav reģistrētas hipotēkas vai piedziņas atzīmes, nomas vai apbūves tiesības.
5. Kadastrā veiktie ieraksti par Nekustamā īpašuma daļu - zemes vienību ar kadastra apzīmējumu 80250020529 – 1,18 ha platībā.
5.1. Apgrūtinājumi:
- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem (7312050101) – 0,0348 ha;
- lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam (8317030100) – 0,0348 ha.
5.2. platības sadalījums pa zemes lietošanas veidiem:
- mežu platība – 1,04 ha;
- ūdens objektu zeme – 0,12 ha;
- pārējās zemes platība – 0,02 ha.
5.3. nekustamā īpašuma lietošanas mērķis - zeme dzelzceļa infrastruktūras zemes nodalījuma joslā un ceļu zemes nodalījuma joslā 1101 – 1,18 ha.
Atbilstoši Aizsargjoslu likumā noteiktajam, lai ievērotu ar attiecīgās aizsargjoslas veidu noteiktos ierobežojumus un aizsargātu objektus vai arī vidi un cilvēkus, Rail Baltica projekta īstenošanai nepieciešamo būvdarbu izpildē būs ievērojami vispārējie un speciālie būvnoteikumi, kas noteic pienākumu pie būvdarbu ieceres dokumentācijas izstrādes saņemt atbildīgo institūciju (valsts institūciju) un inženiertīklu īpašnieku tehniskos noteikumus, tostarp arī vietējās pašvaldības saskaņojumu, ja to paredz saistošie noteikumi.
Saskaņā ar Atsavināšanas likuma 18. panta pirmo daļu sabiedrība ar ierobežotu atbildību “EIROPAS DZELZCEĻA LĪNIJAS” (turpmāk - Institūcija) 2023. gada 24. aprīlī nosūtīja Īpašniekam paziņojumu Nr. 2.3.N/2023-1138 “Paziņojums par nekustamā īpašuma “Jaunērgļi" Baldones pagastā, Ķekavas novadā, kadastra Nr. 80250020042, daļas atsavināšanas nepieciešamību sabiedrības vajadzību nodrošināšanai”, informējot par zemes vienības ar kadastra apzīmējumu 80250020207 (turpmāk – Zemes vienība) daļas aptuveni 1,176 ha platībā atsavināšanu.
Nodalot Rail Baltica projektam nepieciešamo (atsavināmo) Zemes vienības daļu aptuveni 1,176 ha platībā, atlikumā veidojas Zemes vienības daļa aptuveni 4,874 ha platībā (sākotnējā akciju sabiedrības “RB Rail” iesniegtajā atsavināšanas grafiskajā materiālā Rail Baltica projektam nepieciešamā platība noteikta aptuveni 0,9245 ha un atlikumā veidojās divas Zemes vienības daļas aptuveni 4,874 ha platībā un 0,2515 ha platībā).
Atbilstoši Ķekavas novada pašvaldības 2023. gada 13. aprīļa atzinumam Nr. 1-7.1/23/1128 jaunveidojamo zemes vienību platības lauku teritorijā, kas ir mazākas par 2 ha, lai realizētu Rail Baltica projektu, nav pretrunā spēkā esošajiem Ķekavas novada teritorijas plānojumiem, tajā skaitā Baldones novada teritorijas plānojumam. Tas pamatojams ar  Ministru kabineta 2013. gada 30. aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” 11.1. apakšpunktu, kas paredz, ka prasības par zemes vienību minimālo platību nav attiecināmas, ja zemes vienība nepieciešama inženierbūvju vai publiskās infrastruktūras nodrošināšanai.   
Līdz ar to Zemes vienības daļa ar aptuveno platību 4,874 ha atbilst pašvaldības teritorijas plānojumam un turpmāk izmantojama patstāvīgi (Ķekavas novada pašvaldības atzinumā sniegta informācija, ka otra Zemes vienības daļa ar aptuveno platību 0,2515 ha neatbilst pašvaldības teritorijas plānojumam un turpmāk nav izmantojama patstāvīgi, līdz ar to akciju sabiedrība “RB Rail” pārskatīja projekta tehniskos risinājumus un iekļāva to projektam nepieciešamajā atsavināmajā platībā, pamatojot ar teritorijas nepieciešamību Ķekavas upes gultnes kopšanai, lai neveidotos sanesumi, kas varētu ietekmēt hidroloģisko režīmu zem būves, kā arī, lai veiktu būves apkopi).
Saskaņā ar akciju sabiedrība “RB Rail”, kas ir atbildīga par Rail Baltica trases projektēšanu, sniegto informāciju Nekustamā īpašuma atlikušajai (neatsavināmajai) zemes vienībai - zemes vienībai ar kadastra apzīmējumu 80250020528, 4,88 ha platībā, Rail Baltica projekta īstenošanas ietvaros ir paredzēts saglabāt esošo piekļuvi no pašvaldības nozīmes autoceļa “Reiskatu ceļš”.
Īpašnieks atbildi uz paziņojumu par Nekustamā īpašuma daļas atsavināšanu nesniedza un prasījumus, kas varētu ietekmēt atlīdzības apmēru, nepieteica.
Īpašnieks atsavināšanas procesā iesaistījās brīdī, kad tika uzsākta Nekustamā īpašuma novērtēšana taisnīgas atlīdzības noteikšanai.
Institūcijas Rail Baltica projektam atsavināmā īpašuma atlīdzības noteikšanas pastāvīgā komisija (turpmāk – Komisija) 2024. gada 3. decembrī sēdē izvērtēja sertificēta nekustamā īpašuma vērtētāja sagatavoto vērtējumu un tam pievienotos dokumentus un pieņēma lēmumu aprēķināt atlīdzību par nekustamā īpašuma “Jaunērgļi” Baldones pagastā, Ķekavas novadā, kadastra Nr. 80250020042, sastāvā esošās zemes vienības (zemes vienības kadastra apzīmējums 80250020529) 1,18 ha platībā, atsavināšanu, nosakot to 12 777 EUR (divpadsmit tūkstoši septiņi simti septiņdesmit septiņi eiro) apmērā, ko veido:
- zemes vienības (zemes vienības kadastra apzīmējums 80250020529) 1,18 ha platībā tirgus vērtība 4 366 EUR jeb 0,37 EUR par vienu zemes kvadrātmetru;
- uz zemes vienības (zemes vienības kadastra apzīmējums 80250020529) 1,18 ha platībā esošās mežaudzes tirgus vērtība 7 923 EUR;
- kompensējamie zaudējumi par atlikušās (neatsavināmās) zemes vienības (zemes vienības kadastra apzīmējums 80250020528) 4,88 ha platībā vērtības samazinājumu 488 EUR jeb 0,01 EUR par vienu zemes kvadrātmetru.

Īpašnieks elektroniskā sarakstē vairākkārt Institūcijai norādīja uz iebildumiem attiecībā uz aprēķināto Nekustamā īpašuma tirgus vērtību, papildu informējot, ka vēlas izskatīt iespēju atlīdzībai par Nekustamā īpašuma daļas atsavināšanu kā kompensāciju izmantot līdzvērtīgu nekustamo īpašumu:
- 2025. gada 5. martā elektroniskā sarakstē Institūcijā saņemti Īpašnieka iebildumi par Nekustamā īpašuma tirgus vērtību, norādot, ka 2007. gadā Nekustamo īpašumu iegādājies par krietni augstāku cenu kā šobrīd ir aprēķināta Nekustamā īpašuma daļas tirgus vērtība. Papildu Īpašnieks ziņojumā ir iekļāvis pirmreizēju ierosinājumu par Nekustamā īpašuma daļas atsavināšanu kā kompensāciju piemērot līdzvērtīgu nekustamo īpašumu.
Ņemot vērā Īpašnieka izteiktos iebildumus par Nekustamā īpašuma daļas tirgus vērtību, Institūcija vairākkārt ir izteikusi piedāvājumu iesniegt Īpašnieka izvēlēta sertificēta nekustamā īpašuma vērtētāja novērtējumu:
2024. gada 4. decembrī ar vēstuli Nr. 2.3.N/2024-6308, informējot Īpašnieku par aprēķināto atlīdzības apmēru un uzaicinot piedalīties Komisijas sēdē aprēķinātās atlīdzības izvērtēšanai;
2025. gada 15. janvārī ar vēstuli Nr. 2.3.N/2025-177, informējot Īpašnieku par plānotās Komisijas sēdes atcelšanu un atkārtoti norādot uz Īpašnieka tiesībām iesniegt alternatīvo vērtējumu, par kura iespējamu iesniegšanu Īpašnieks bija informējis telefona sarunā;
2025. gada 6. jūnijā ar vēstuli Nr. 2.3.N/2025-1708, uzaicinot Īpašnieku piedalīties Komisijas 2025. gada 12. jūnija sēdē aprēķinātās atlīdzības izvērtēšanai;
2025. gada 12. jūnijā ar vēstuli Nr. 2.3.N/2025-1787, informējot Īpašnieku par Komisijas 2025. gada 12. jūnija sēdē, kurā piedalījās arī Īpašnieks, nolemto par atkārtotas iespējas sniegšanu Īpašniekam iesniegt alternatīvo vērtējumu atbilstoši Komisijas apstiprinātajam darba uzdevumam un tam nepieciešamo laika posmu.
Alternatīvais vērtējums Institūcijā nav iesniegts.
Informācija par līdzvērtīgu nekustamo īpašumu.
1. Institūcija 2025. gada 14. maija vēstulē Nr. 2.3.N/2025-1457 Īpašniekam sniedza informāciju, ka Institūcijā saņemta:
- 2025. gada 7. aprīļa Ķekavas novada pašvaldības vēstule Nr. 1-7.1/25/1049, ar kuru sniegta informācija, ka pašvaldības interneta vietnes www.kekava.lv sadaļā “Pašvaldība” - “Īpašumi” ir apkopota informācija par atsavināšanai paredzētajiem pašvaldības īpašumā vai valdījumā esošajiem nekustamajiem īpašumiem Ķekavas novadā, tajā skaitā Baldones pilsētā un Baldones pagastā, norādot, ka kāds no šajos sarakstos minētajiem nekustamajiem īpašumiem iespējams varētu tikt nodots valstij īpašumā bez atlīdzības, lai tiktu izmantots kā atlīdzības kompensācijas veids Rail Baltica projekta īstenošanai, ja to atbalstītu Ķekavas novada pašvaldība;
- 2025. gada 11. aprīļa Satiksmes ministrijas vēstule Nr. 03.1-01.3/1201, ar kuru sniegta informācija, ka ministrijas īpašumā vai valdījumā nav nekustamie īpašumi, kuri būtu izmantojami kā potenciāli līdzvērtīgi atsavināmajai Zemes vienībai, papildus aicinot Institūciju izvērtēt iespēju Īpašniekam kā atlīdzību piedāvāt kādu no Rail Baltica projekta ietvaros jau atsavinātajām zemes vienībām (tajā skaitā, zemes vienības, kas iegūtas kā bezmantinieka manta) un nebūs nepieciešamas projekta īstenošanai;
- 2025. gada 8. maija akciju sabiedrības  “Latvijas valsts meži” (turpmāk – LVM) vēstule Nr. 4.1-2_02qt_260_25_399 (1984381) ar informāciju, ka atlīdzības kompensācijai par Nekustamā īpašuma daļas atsavināšanu varētu tikt izmantota valsts nekustamā īpašuma “Mašenu sils” Baldones pagastā, Ķekavas novadā (kadastra Nr. 80250020182) sastāvā esošā zemes vienība ar kadastra apzīmējumu 80250020558, 1,33 ha platībā (turpmāk – Kompensācijas objekts “Mašenu sils”), ja minētā zemes vienība tiktu atzīta par līdzvērtīgu.
Ņemot vērā minēto, Institūcija lūdza Īpašnieku izvērtēt LVM piedāvājumu, kā arī pārskatīt Ķekavas novada pašvaldības mājas lapā publicēto informāciju par pašvaldības īpašumiem, kas atsavināmi, un iesniegt rakstisku atbildi par piekrišanu vai atteikumu atlīdzības kompensācijai par Rail Baltica projekta īstenošanai atsavināmo Nekustamā īpašuma daļu saņemt Kompensācijas objektu “Mašenu sils”.
Īpašnieks 2025. gada 4. jūnijā elektroniskā sarakstē informēja Institūciju par lēmumu atteikties izmantot Kompensācijas objektu “Mašenu sils” kā atlīdzību par Nekustamā īpašuma daļas atsavināšanu.
Īpašnieks 2025. gada 21. jūlijā ar elektroniskā pasta ziņojumu informēja Institūciju, ka daļēji piekrīt uz Nekustamā īpašuma daļas esošās mežaudzes vērtībai, taču kategoriski iebilst noteiktajai zemes tirgus vērtībai. Īpašnieks norāda, ka zemi par Komisijas aprēķināto atlīdzības apmēru nepiekrīt pārdot, bet lūdz izskatīt iespēju par Nekustamā īpašuma daļu saņemt taisnīgu atlīdzību kompensācijas veidā ar citu līdzvērtīgu nekustamo īpašumu Dambja ielā 4a, Bauskā, kadastra Nr. 40010030107 (turpmāk – Kompensācijas objekts Dambja ielā 4a, Bauskā)
2. Institūcija 2025. gada 14. augustā vēstulē Nr. 2.3.N/2025-2404 Īpašniekam sniedza informāciju, ka Institūcijā saņemta:
- 2025. gada 7. augusta Bauskas novada pašvaldības vēstule Nr. BNP/2025/4.7/1594/N, ar kuru sniegta informācija, ka pašvaldība neatbalsta priekšlikumu nodot Kompensācijas objektu Dambja ielā 4a, Bauskā, bez atlīdzības valstij Satiksmes ministrijas personā Rail Baltica projekta īstenošanas nodrošināšanai, lai to izmantotu kā atlīdzības kompensācijas veidu par Nekustamā īpašuma daļas atsavināšanu. Ņemot vērā, ka Īpašnieks vairākkārt gan mutvārdu saziņā, gan elektroniskajā sarakstē ir izteicis ierosinājumu kā kompensāciju par Nekustamā īpašuma daļu atlīdzībā saņemt citu nekustamo īpašumu, Institūcija atkārtoti aicināja izvērtēt Institūcijas 2025. gada 14. maija vēstulē Nr. 2.3.N/2025-1457 izteikto lūgumu izvērtēt LVM piedāvājumu atlīdzības kompensācijai par Nekustamā īpašuma daļas atsavināšanu izmantot Kompensācijas objektu “Mašenu sils”, ja minētā zemes vienība tiktu atzīta par līdzvērtīgu, un par pieņemto lēmumu rakstveidā informēt Institūciju.
2025. gada 25. augustā elektroniskā sarakstē Īpašnieks informēja Institūciju, ka piekrīt kompensācijā saņemt Kompensācijas objektu “Mašenu sils”, ja Īpašnieka ieskatā objektīvi tiks veikts Kompensācijas objekta “Mašenu sils” vērtējums, kā arī tiks kompensēta mežaudzes vērtības starpība un zaudējumi par nākotnes mežaudzes plānotiem ieņēmumiem.
Atbilstoši Satiksmes ministrijas 2025. gada 5. septembra vēstulē Nr. 07-02/2735 sniegtajam saskaņojumam ir veikta Kompensācijas objekta “Mašenu sils” novērtēšana.
Institūcija 2025. gada 29. oktobrī vēstulē Nr. 2.3.N/2025-3163 Īpašniekam sniedza informāciju, ka ir konstatējusi Kompensācijas objekta “Mašenu sils” un Nekustamā īpašuma daļas nosacīto cenu starpību, kas pārsniedz Publiskas personas mantas atsavināšanas likuma 38. panta trešajā daļā noteiktos 20%, līdz ar to Institūcijai nav iespēju piemērot Atsavināšanas likuma 26. panta pirmajā daļā noteikto atlīdzības kompensācijas veidu – citu līdzvērtīgu īpašumu.
3. Komisija 2025. gada 30. oktobra sēdes atklātajā daļā izskatīja sertificēta nekustamā īpašuma vērtētāja sagatavoto vērtējumu un konstatēja, ka
- nekustamā īpašuma “Mašenu sils” Baldones pagastā, Ķekavas novadā, kadastra Nr. 80250020182, sastāvā esošās zemes vienības ar kadastra apzīmējumu 80250020558, 1,33 ha platībā tirgus vērtība ir 25 163,70 EUR (divdesmit pieci tūkstoši viens simts sešdesmit trīs eiro un 70 centi), ko veido:
1.1. zemes vienības ar kadastra apzīmējumu 80250020558, 1,33 ha platībā tirgus vērtība 5 054,00 EUR jeb 0,38 EUR par vienu kvadrātmetru;
1.2. uz zemes vienības ar kadastra apzīmējumu 80250020558 esošās mežaudzes vērtība 20 109,70 EUR;
- nekustamā īpašuma “Mašenu sils” Baldones pagastā, Ķekavas novadā, kadastra Nr. 80250020182, sastāvā esošā zemes vienība ar kadastra apzīmējumu 80250020558, 1,33 ha platībā nav līdzvērtīga nekustamā īpašuma “Jaunērgļi” Baldones pagastā, Ķekavas novadā, kadastra Nr. 80250020042, atsavināmajai daļai atbilstoši Publiskas personas mantas atsavināšanas likuma 38. panta trešajā daļā noteiktajam (maināmo nekustamo īpašumu nosacīto cenu starpība pārsniedz 20 procentus).
4. Saskaņā ar sertificēta nekustamā īpašuma vērtētāja 2025. gada 18. septembra atzinumu/vērtējumu Komisijas 2024. gada 3. decembrī izskatītā Nekustamā īpašuma daļas tirgus vērtība nav būtiski mainījusies un saglabājas noteiktajā apmērā.
Līdz ar to Komisija 2025. gada 6. novembra sēdes slēgtajā daļā apstiprināja atlīdzību par atsavināmo nekustamā īpašuma “Jaunērgļi” (nekustamā īpašuma kadastra Nr. 80250020042) daļu – zemes vienību (zemes vienības kadastra apzīmējums 80250020529) 1,18 ha platībā - Baldones pagastā, Ķekavas novadā, nosakot to jau iepriekš Komisijas 2024. gada 3. decembra sēdē aprēķinātajā apmērā 12 777 EUR (divpadsmit tūkstoši septiņi simti septiņdesmit septiņi eiro).
Institūcijā nav saņemta Īpašnieka piekrišana apstiprinātajam atlīdzības apmēram.
Alternatīvais vērtējums nav iesniegts.
Pamatojoties uz Atsavināšanas likuma 9. pantu un Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu, kā arī aprēķina atlīdzības apmēru par servitūta tiesību izlietošanu un to izmaksā nekustamā īpašuma īpašniekam” 36.1. apakšpunktu, Satiksmes ministrija ar 2025. gada 14. novembra lēmumu Nr. 03.1-14/3544 apstiprināja taisnīgas atlīdzības apmēru par Nekustamā īpašuma daļas atsavināšanu, nosakot to 12 777 EUR.
Saskaņā ar Atsavināšanas likuma 27. panta pirmajā un otrajā daļā noteikto Īpašniekam ir tiesības apstrīdēt Satiksmes ministrijas noteikto atlīdzības apmēru.
Ja netiks noslēgts pirkuma līgums par Nekustamā īpašuma daļas labprātīgu atsavināšanu, tiks virzīts likumprojekts par Nekustamā īpašuma daļas piespiedu atsavināšanu sabiedrības vajadzībām.
Pēc Nekustamā īpašuma daļas atsavināšanas Satiksmes ministrija normatīvajos aktos noteiktajā kārtībā nostiprinās īpašuma tiesības uz Nekustamā īpašuma daļu zemesgrāmatā uz valsts vārda Satiksmes ministrijas personā.
Saskaņā ar Dzelzceļa likuma pārejas noteikumu 53. punktu Satiksmes ministrija Nekustamā īpašuma daļu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai.
Risinājuma apraksts
Ministru kabineta rīkojuma projekts paredz no privātpersonas atsavināt nekustamā īpašuma “Jaunērgļi” (nekustamā īpašuma kadastra Nr. 80250020042) daļu – zemes vienību (zemes vienības kadastra apzīmējums 80250020529) 1,18 ha platībā - Baldones pagastā, Ķekavas novadā.
Vai ir izvērtēti alternatīvie risinājumi?
Jā
Apraksts
Nekustamā īpašuma daļa tiek atsavināta transporta infrastruktūras attīstībai un atsavināšana ir vienīgais veids šī mērķa sasniegšanai.
Dzelzceļa likuma 15. panta pirmā daļa noteic, ka zeme valsts publiskās lietošanas dzelzceļa infrastruktūras zemes nodalījuma joslā ir valsts īpašums.
Vai ir izvērtēts prasību un izmaksu samērīgums pret ieguvumiem?
Jā
Apraksts
Taisnīga atlīdzība par Nekustamā īpašuma daļu ir aprēķināta un apstiprināta, ievērojot normatīvajos aktos noteikto kārtību.
1.4. Izvērtējumi/pētījumi, kas pamato TA nepieciešamību
Nosaukums
-
Apraksts
Nekustamā īpašuma daļas nepieciešamība sabiedrības vajadzībām konstatēta Rail Baltica projekta īstenošanas ietvaros izstrādātajos detalizētajos tehniskajos risinājumos būvprojektā.
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai.
Rīkojuma projektā risinātie jautājumi tiešā veidā skar Nekustamā īpašuma īpašnieku, kuram piederošā Nekustamā īpašuma daļa atsavināma sabiedrības vajadzībām.
Juridiskās personas
Jā
Ietekmes apraksts
Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai.
Rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus, piemēram, pārvadātājus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai. Rail Baltica projekta ietvaros īstenojamie transporta infrastruktūras uzlabojumi un jaunas izbūves veicinās attiecīgā reģiona un valsts ekonomisko izaugsmi.
2.2.2. uz nozaru konkurētspēju:
Jā
Ietekmes apraksts
Nekustamā īpašuma daļa ir nepieciešama transporta infrastruktūras attīstībai – Rail Baltica projekta īstenošanai, kas labvēlīgi ietekmēs citas tautsaimniecības nozares, radot iespējas palielināt eksporta apjomu un ātrumu.
2.2.3. uz uzņēmējdarbības vidi:
Jā
Ietekmes apraksts
Rīkojuma projekta tiesiskais regulējums nākotnē varētu ietekmēt uzņēmējdarbības vidi, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.2.4. uz mazajiem un vidējiem uzņēmējiem:
Jā
Ietekmes apraksts
Rīkojuma projekta tiesiskais regulējums nākotnē varētu radīt labvēlīgu vidi mazās un vidējās uzņēmējdarbības attīstībai.
2.2.5. uz konkurenci:
Jā
Ietekmes apraksts
Rīkojuma projekta tiesiskais regulējums nākotnē varētu radīt labvēlīgu vidi konkurences attīstībai gan Latvijā, gan ārpus tās, ņemot vērā Rail Baltica projekta pārnacionālo nozīmi.
2.2.6. uz nodarbinātību:
Jā
Ietekmes apraksts
Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, tostarp nodarbinātību un darbaspēka migrācijas iespējas, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
Izdevumi, kas saistīti ar Nekustamā īpašuma sadalīšanu un daļas pirkšanu, un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2023. gada 16. oktobrī starp RB Rail AS un Eiropas Klimata, infrastruktūras un vides izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 “Sabiedrības līdzdalības kārtība attīstības plānošanas procesā” 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota.
Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.

Projekta izstrādē iesaistītās institūcijas – Satiksmes ministrija un sabiedrība ar ierobežotu atbildību “EIROPAS DZELZCEĻA LĪNIJAS”.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
SIA "Eiropas dzelzceļa līnijas"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Rīkojuma projekts ietekmē transporta infrastruktūru un tās attīstību.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Rīkojuma projekts ietekmē transporta infrastruktūru un tās attīstību.
8.1.6. uz vidi
Vai projekts skar šo jomu?
Jā
Apraksts
Uzturot un veicot dzelzceļa un autoceļu attīstību, tā tiek veidota atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic Rīkojuma projekta un anotācijas vērtēšanu.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

